Their Mutual Child

Their Mutual Child er en amerikansk stum dramakomedie fra 1920, regissert av George L. Cox og med Margarita Fischer i en ledende rolle. Den er basert på P. G. Wodehouses roman The Coming of Bill som opprinnelig ble publisert i Munsey's Magazine i 1914 under tittelen The White Hope. Den ble lansert i bokform i 1919; Først i USA under tittelen Their Mutual Child og året etter i Storbritannia under tittelen The Coming of Bill.

Filmen er antatt tapt.

Handling 
Ruth Bannister, den eneste datteren til en millionær, er veldig påvirket av tante Loras interesse for eugenikk og andre ideer. Men dette er til stor irritasjon for hennes mer konservative bror, Bailey. Når tante Lora arrangerer at Ruth skal møte en artist ved navn Kirk Winfield som hun føler er en passende ektemann, er det kjærlighet ved første blikk for begge to.

De gifter seg etter kort tids forhold, og Ruth blir fornektet av faren sin. Men Kirk ønsker snart å søke lykken i Sør-Amerika. Motløs vender han tilbake, bare for å finne seg selv veldig malplassert i Ruths samfunnsliv. Steve, en av Kirks gamle venner, kidnapper babyen deres til en venns hytte ved sjøen. Når Ruth legger merke til hvor glad babyen er i sine nye omgivelser, kommer hun til fornuft og kunngjør sin kjærlighet til Kirk.

Skuespillere 
 Margarita Fischer som Ruth Bannister
 Joseph Bennett som Bailey Bannister
 Margaret Campbell som Mrs. Lora Delane Porter
 Nigel Barrie som Kirk Winfield
 Harvey Clark som George Pennicutt
 Andrew Robson som John Bannister
 Beverly Travers som Mamie
 Pat Moore som William Bannister Winfield
 Tom O'Brien som Steve Dingle
 William Lloyd som Hank Jardine
 William Marion som Percy Shanklyn
 Stanhope Wheatcroft som Basil Millbank

Referanser

Eksterne lenker 

 

Stumfilmer fra USA
Filmer fra 1920
Stum-dramakomedier fra USA
Filmer basert på bøker
Tapte filmer fra USA